****

Република Србија

ОПШТИНА ВЛАСОТИНЦЕ

СКУПШТИНА ОПШТИНЕ

01 бр.06-24-2/2025

15.03.2025.године

В Л А С О Т И Н Ц Е

 На основу члана 11.ст.4. Закона о финансијској подршци породици са децом ("Сл. гласник РС" бр  113/2017, 50/2018, 46/2021 - Одлука УС РС, 51/2021 - Одлука УС РС и 53/2021 - Одлука УС РС, 66/2021, 130/2021, 43/2023 - Одлука УС РС, 62/2023, 11/2024 - Одлука УС РС и 79/2024), чл. 32. став 1. тачка 6. Закона о локалној самоуправи (''Службени гласник РС'', бр. 129/07, 83/14-др.закон, 101/16-други закон, 47/18 и 111/21-др.закон) и члана 40. став 1. тачка 6.Статута општине Власотинце, (''Сл.гласник града Лесковца'', бр.6/19), Скупштина општина Власотинце, на седници одржаној 15.03.2025.године, донела је

**О Д Л У К У**

**o измени и допуни Одлуке о финансијској подршци породици са децом предшколског узраста**

 У Одлуци о финансијској подршци породици са децом предшколског узраста („Сл.гласник града Лесковца“, 41/24) врши се следећа измена и допуна:

**Члан 1.**

У члану 6. Одлуке изa става 1. додаје се став 2. који гласи :

 Право на накнаду трошкова боравка у Предшколској установи у висини пуног учешћа појединачног корисника у цени услуге (право на бесплатан боравак) има друго дете по рођењу из близаначке трудноће из породице које користи услуге Предшколске установе.

**Члан 2.**

 У члану 8.Одлуке на крају првог става после тачке додаје се запета и речи: „као и деци из породица палих бораца“.

**Члан 3.**

У члану 10.Одлуке у ставу.1. иза алинеје 4. додаје се алинеја 5 која гласи:

 -доказ да дете које користи услуге Предшколске установе потиче из породице палог борца.

**Члан 4.**

У осталом делу Одлука о финансијској подршци породици са децом предшколског узраста („Сл.гласник града Лесковца“, 41/24), остаје непромењена.

**Члан 5.**

Ова Одлука ступа на снагу осмог дана од дана објављивања у „Службеном гласнику града Лесковца".

 **СКУПШТИНА ОПШТИНЕ ВЛАСОТИНЦЕ, дана 15.03.2025.године, 01 број 06-24-2/2025.**

 **ПРЕДСЕДНИК СКУПШТИНЕ**

 **Зоран Стаменковић, с.р.**

 **Тачност преписа оверава**

 **СЕКРЕТАР СКУПШТИНЕ**

 **Ивана Станојевић**

**Образложење**

 Правни основ за доношење ове одлуке је Закон о финансијској подршци породици са децом, Закон о локалној самоуправи и Статут општине Власотинце.

 На основу члана 11.ст.1.тачке 5-7 Закона о финансијској подршци породици са децом, права на финансијску подршку породици са децом, између осталих су: накнада трошкова боравка у предшколској установи за децу без родитељског старања, накнада трошкова боравка у предшколској установи за децу са сметњама у развоју и децу са инвалидитетом и накнада трошкова боравка у предшколској установи за децу корисника новчане социјалне помоћи.

 На основу чл. 11.ст.4.истог Закона прописано је да АП Војводина, општина, односно град могу, ако су обезбедили средства, да утврде и друга права, већи обим права од права утврђених овим законом и повољније услове за њихово остваривање.

 Разлог за доношење Одлуке о измени и допуни Одлуке о финансијској подршци породици са децом предшколског узраста је потреба да се право на накнаду трошкова боравка у Предшколској установи у висини пуног учешћа појединачног корисника у цени услуге (право на бесплатан боравак) призна другом детету по рођењу из близаначке трудноће из породице које користи услуге Предшколске установе, као и деци из породица палих бораца, која користе услуге Предшколске установе.

 Имајући у виду наведено, Општинско веће општине Власотинце је на седници од ----.03.2025.године, утврдило предлог ове одлуке и предлаже Скупштини општине његово усвајање.

 ОПШТИНСКО ВЕЋЕ ОПШТИНЕ ВЛАСОТИНЦЕ, дана --------03.2025.године, 01 бр.06-----/2025

 ЗАМЕНИК ПРЕДСЕДНИКА

 ОПШТИНСКОГ ВЕЋА

 Владимир Коцић, с.р.